text: Landbrugselever er ikke bonderøve
  12 oktober 2010 kl. 09.32
  De vil forbedre deres image.
  1000 elever fra ungdomsuddannelserne og de videregående uddannelser i Horsens er lige nu igang med at udvikle idéer til at få skabt et spændende byrum.
  Blandt de deltagende uddannelsesinstitutioner er Bygholm Landbrugsskole, der deltager med 96 landbrugselever.
   
  For landbrugseleverne gælder det - udover at få gode ideer til udviklingen af Horsens Midtby - om at forbedre deres image. 
  De vil nemlig gerne være med til at aflive fordommene om landbrugselever som en samling bonderøve, der kun har svin, køer og plovfurer på hjernen!
   
  Umiddelbart kan det nok virke mærkeligt, at landbrugselever interesserer sig for byliv. 
  Men at bevæge sig uden for egne faggrænser og i fællesskab udvikle de gode idéer er godt for alle.
  